5ί9Π3ΐυΓβ ΝοΙ 
\/θγϊΉθ<^^ \ 



ϋίςΐυίΓΓίίςηθό 6γ I 
νΑΚνΑΚΑ ΖΑΟΗ^ΑΚΙ 
ϋθΐθ: 2017.09.^0:13:39 
ΕΕ5Τ Γ 
Κβ35θπ: δίΒΠβα ΡϋΡ 
(βπιΰθ(1ίΙθ(Ι) | 
ίοοΒίίοη: Α0τβ|5, ΕΙΙίπϊΚο 
Τ γρο9Γ3ίϊο 


2591 


ΕΦΗΜΕΡΙΔΑ 
ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


19 Σεπτεμβρίου 2017 


ΤΕΥΧΟΣ ΤΕΤΑΡΤΟ 


Αρ 


. Φύλλου 277 


ΑΠΟΦΑΣΕΙΣ 

Αριθμ. 55164 _ 

Επικύρωση έκθεσης καθορισμού ορίων Αιγια- 

λού - Παραλίας στην παραλιακή περιοχή «Κόλπος 

Κάμπου» Δήμου Πάτμου, Νομού Δωδεκανήσου. 

Ο ΣΥΝΤΟΝΙΣΤΗΣ 

ΑΠΟΚΕΝΤΡΩΜΕΝΗΣ ΔΙΟΙΚΗΣΗΣ ΑΙΓΑΙΟΥ 

Έχοντας υπόψη: 

Ι.Τις διατάξεις της παρ. 2 του άρθρου 6, του άρθρου 
280 και τις διατάξεις της παρ. III του άρθρου 186 του 
ν. 3852/2010 «Νέα Αρχιτεκτονική της Αυτοδιοίκησης και 
της Αποκεντρωμένης Διοίκησης - Πρόγραμμα Καλλικρά¬ 
της» (Α'87) σύμφωνα με την οποία οι αρμοδιότητες των 
Περιφερειών του αρθ. 3 θα ασκούνται από τις Αποκε¬ 
ντρωμένες Διοικήσεις κατά περίπτωση. 

2. Των άρθρων 28 και 28Α του ν. 4325/2015 «Εκδημο¬ 
κρατισμός της Διοίκησης- Καταπολέμηση Γραφειοκρα¬ 
τίας και Ηλεκτρονική Διακυβέρνηση αδικιών και άλλες 
διατάξεις» (ΦΕΚ 47 τ.Α/2015). 

3. Το υπ' αριθμ. 143/23.12.2010 Π.Δ/γμα (ΦΕΚ 236Α/ 
27.12.2010) των Υπουργών Εσωτερικών Αποκέντρωσης 
και Ηλεκτρονικής Διακυβέρνησης και Οικονομικών, που 
αφορά στη σύσταση του Οργανισμού της Αποκεντρω¬ 
μένης Διοίκησης Αιγαίου. 

4. Την υπ' αριθμ. 14192/15.05.2017 (ΦΕΚ 250/Υ.Ο.Δ.Δ./ 
26.05.2017) απόφαση του Υπουργού Εσωτερικών, περί 
διορισμού του Νικόλαου Θεοδωρίδη ως Συντονιστή της 
Α.Δ. Αιγαίου. 

5. Την υπ' αριθμ. Οικ. 32906//06.06.2017 (ΦΕΚ 2033 Β') 
απόφαση του Συντονιστή Αποκεντρωμένης Διοίκησης 
Αιγαίου, περί μεταβίβασης αρμοδιοτήτων και παροχή 
εξουσιοδότησης υπογραφής διοικητικών πράξεων και 
εγγράφων «με εντολή Συντονιστή Αποκεντρωμένης Δι¬ 
οίκησης Αιγαίου» στον Προϊστάμενο της Γενικής Δ/νσης 
Εσωτερικής Λειτουργίας της Αποκεντρωμένης Διοίκη¬ 
σης Αιγαίου και στους Προϊσταμένους των οργανικών 
μονάδων αυτής». 

6. Τις διατάξειςτου π.δ.111/2014 (ΑΊ 78), όπως ισχύει 
σήμερα. 

7. Τις διατάξεις των άρθρων 3,5 και 34 του ν. 2971 /2001 
(ΦΕΚ 285/τ.Α/19-12-2001) «Αιγιαλός, παραλία και άλλες 
διατάξεις», όπως τροποποιήθηκε και ισχύει. 


8. Τις διατάξειςτου Κ.Δ. 132/1929 «περί Κτηματολογι- 
κού Κανονισμού Δωδεκανήσου», που διατηρήθηκε σε 
ισχύ με το άρθρο 8 ν. 510/1947. 

9. Τις διατάξεις των άρθρων 1 μέχρι και 7 του ΑΝ 2344/ 
1940 «περί αιγιαλού και παραλίας» όπως έχουν τρο¬ 
ποποιηθεί και συμπληρωθεί μεταγενέστερα με τις δι¬ 
ατάξεις: α) του άρθρου 13 του ν. 1078/1980 και β) του 
άρθρου 23 του ν. 1337/1983. 

10. Τις διατάξεις του ν.δ. 439/1970 «περί συμπληρώ- 
σεως των διατάξεων περί αιγιαλού». 

11. Το Δ3090/646/1976 έγγραφο του Υπουργείου Οι¬ 
κονομικών «περί του στη Δωδεκάνησο ορίου αιγιαλού». 

12. Τις διατάξειςτου 20 ν. 719/1977 «περί τρόπου σύ¬ 
νταξης τοπογραφικών - υψομετρικών διαγραμμάτων 
από ιδιώτες μηχανικούς κ.λ.π.». 

13. Τη με αριθμό 1030067/296/Α006/7-4-2004, εγκύ¬ 
κλιο, της Δ/νσης Οργάνωσης του Υπουργείου Οικονομί¬ 
ας και Οικονομικών. 

14. Τις διατάξεις του άρθρου 46, παρ. 21, ν. 3220/2004 
(ΦΕΚ 15/Α/28-1-2004). 

15. Την 10633649/790/Α00006/03.08.2004 απόφαση 
του Υπουργού Οικονομίας και Οικονομικών «Καταγρα¬ 
φή - Διοικητική κωδικοποίηση των αρμοδιοτήτων σε 
θέματα Υπηρεσιών του Υπουργείου Οικονομίας και Οι¬ 
κονομικών που περιέχονται στους Γενικούς Γραμματείς 
Περιφερειών». 

16. Την υπ' αριθμ. 562/2005 Γνωμοδότηση του Νομι¬ 
κού Συμβουλίου του Κράτους σχετικά με την διάταξη 
του άρθρου 5, παρ. 5, εδ. γ' του ν.2971/2001. 

17. Το υπ' αριθμ. πρωτ. Δ6Α1022671 /ΕΞ/10-02-2011 
έγγραφο της Γενικής Γραμματείας Φορολογικών καιΤε- 
λωνιακών Θεμάτων του Υπουργείου Οικονομικών περί 
«Αρμοδιότητας Υπογραφής». 

18. Την υπ' αριθμ. 33447/19.5.2015 απόφαση του Γενι¬ 
κού Γραμματέα της Αποκεντρωμένης Διοίκησης Αιγαίου 
περί «Ορισμού Μελών Επιτροπής Καθορισμού Αιγιαλού 
και Παραλίας, Παλαιού Αιγιαλού, καθώς και της Οχθης, 
Παλαιός Οχθης και Παρόχθιας Ζώνης (άρθρο 100 του 
π.δ. 284/1988, άρθρα 3 και 31 του ν. 2971/2001 (ΦΕΚ 
285/Α) στην περιοχή αρμοδιότητας της Αποκεντρωμέ¬ 
νης Διοίκησης Αιγαίου. 

19. Την από 31-01-2017 έκθεση της κατά το άρθρο 
3, του ν. 2971/2001 αρμόδιας επιτροπής καθορισμού 
ορίων Αιγιαλού και Παραλίας για τον καθορισμό των 

ορίων του Αιγιαλού και της Παραλίας στην παραλιακή 
περιοχή «Κόλπος Κάμπου» Δήμου Πάτμου, της Νήσου 
Πάτμου του Νομού Δωδεκανήσου. 

20. Το τοπογραφικό - υψομετρικό και κτηματογρα- 
φικό διάγραμμα, το οποίο συντάχθηκε τον Οκτώβριο 
του 2016 από τον Χαράλαμπο Βαξεβανέρη Τοπογράφο 
Μηχανικό αποτελούμενο από μία (1) πινακίδα, κλίμακας 
1:500, το οποίο ελέγχθηκε ως προς την ορθότητα της 
αποτύπωσης στις 03.11.2016 από τον Χειράκη Ιωάννη, 
Αγρονόμο και Τοπογράφο Μηχανικό ΠΕ, Τεχνικό Υπάλ¬ 
ληλο του Αυτοτελούς Γραφείου Δημόσιας Περιουσίας 
Δωδεκανήσου και θεωρήθηκε στις 15.05.2017 ως προς 
την ακρίβεια της αποτύπωσης από τον Δημήτρη Κου- 
λούκη, Πολιτικό Μηχανικό, Προϊστάμενο του Τμήματος 
Γ' της Περιφερειακής Διεύθυνσης Δημόσιας Περιουσίας 
Αιγαίου. Στο τοπογραφικό αυτό χαράχθηκε: α) με ερυθρά 
συνεχή πολυγωνική γραμμή η οριογραμμή του Αιγιαλού 
με στοιχεία κορυφών (Α1, Α2, Α3,...,Α15, Α16, Α17), σύμ¬ 
φωνα με τις διατάξεις του άρθρου 3 του Κ.Δ. 132/1929 
β) με κίτρινη μη συνεχή πολυγωνική γραμμή με στοιχεία 
κορυφών (Π 1, Π2, Π3,...,Π55, Π56, Π57) η οριογραμμή 
της Παραλίας. 

21. Το υπ' αριθμ. πρωτ. 10304/03.11.2016 έγγραφο του 
Αυτοτελούς Γραφείου Δημόσιας Περιουσίας Δωδεκανή¬ 
σου, σύμφωνα με το οποίο η εν λόγω θέση δεν εμπίπτει 
στο πεδίο εφαρμογής του άρθρου 17, του ν. 2971/01, 
όπως αυτό καθορίζεται σύμφωνα με το υπ’ αριθμ. πρωτ. 
Φ.900/40/827227/Σ.366/19-07-2015/ΓΕΣ/Δ/ΝΣΗ ΓΕΩ- 
ΓΡΑΦΙΚΟΥ/3ο/ΤΜ έγγραφο και κατά συνέπεια η εν λόγω 
χάραξη δύναται να συνεχίσει κατά τα προβλεπόμενα 
στην κείμενη νομοθεσία. 

22. Το από 24.07.017 αποδεικτικό ανάρτησης του 
Δήμου Πάτμου, με το οποίο τοιχοκολλήθηκε η από 
31.01.2017 έκθεση της επιτροπής και το τοπογραφικό 
διάγραμμα για τον καθορισμό οριογραμμών αιγιαλού 
και παραλίας στην παραλιακή περιοχή «Κόλπος Κάμπου» 
Δήμου Πάτμου. 

23. Το υπ' αριθμ. 6415/08.08.2017 έγγραφο του Αυτο¬ 
τελούς Γραφείου Δημόσιας Περιουσίας Δωδεκανήσου, 
αποφασίζουμε: 

Επικυρώνουμε την από 31-01-2017 έκθεση της κατά το 
άρθρο 3, του Ν.2971/2001, αρμόδιας επιτροπής περί χά- 
ραξηςτων ορίων Αιγιαλού και της Παραλίας με την οποία 
καθορίστηκαν τα όρια του Αιγιαλού και της Παραλίας στην 
παραλιακή περιοχή «Κόλπος Κάμπου» Δήμου Πάτμου, 
της Νήσου Πάτμου, του Νομού Δωδεκανήσου, επί τοπο- 
γραφικού - υψομετρικού και κτηματογραφικού διαγράμ¬ 
ματος σε μία (1) πινακίδα, το οποίο θεωρήθηκε από την 
Περιφερειακή Διεύθυνση Δημόσιας Περιουσίας Αιγαίου. 

Στο τοπογραφικό αυτό διάγραμμα, χαράχθηκε από 
την εν λόγω επιτροπή, όπως πιο πάνω αναφέρεται, η 
οριογραμμή του Αιγιαλού με ερυθρά συνεχόμενη πο¬ 
λυγωνική γραμμή και στοιχεία κορυφών (Α1 ,Α2,Α3,. 

Α15,Α16,Α17), με εξάρτηση των κορυφών αυτών, από 
συντεταγμένες του κρατικού τριγωνομετρικού δικτύου 
της χώρας όπως αυτές εμφανίζονται στο σχετικό πίνακα 
επί του τοπογραφικού - υψομετρικού και κτηματογραφι- 
κού διαγράμματος, κλίμακας 1:500, σε μία πινακίδα που 
συντάχθηκε για το σκοπό αυτό. 


Η καθορισθείσα και χαραχθείσα οριογραμμή αιγι- 
αλού αποτελεί το όριο του μεγίστου πλην συνήθους 
χειμερίου κύματος, σύμφωνα με τις διατάξεις του άρ¬ 
θρου 3 του Κ.Δ. 132/1929 που διατηρήθηκε σε ισχύ 
με το άρθρο 8 του ν.510/1947 και του άρθρου 26 του 
ν.2971/2001. 

Σύμφωνα μετις ίδιες διατάξεις καθορίστηκε οριογραμ- 
μή Παραλίας με κίτρινη μη συνεχή πολυγωνική γραμμή 
υπό στοιχεία κορυφών (Π 1, Π2, Π3..., Π55, Π56, Π57), 
όπου η πολυγωνική του Αιγιαλού δεν τέμνει τα προς τη 
θάλασσα όρια των κτηματολογικών μερίδων. 

Ο καθορισμός των ορίων αιγιαλού στη θέση αυτή γίνε¬ 
ται για πρώτη φορά και προς εξυπη ρέτηση των σκοπών 
των διατάξεων του ν.2971/2001. 

Η απόφαση αυτή με την έκθεση της Επιτροπής και το 
τοπογραφικό διάγραμμα να δημοσιευθούν στην Εφημε¬ 
ρίδα της Κυβερνήσεως. 

Ερμούπολη, 12 Σεπτεμβρίου 2017 

Με εντολή Συντονιστή Αποκεντρωμένης Διοίκησης 

Ο Αναπληρωτής Προϊστάμενος της Διεύθυνσης 

ΑΡΙΣΤΟΤΕΛΗΣ ΜΑΡΚΑΝΤΩΝΗΣ 


ΕΚΘΕΣΗ ΕΠΙΤΡΟΠΗΣ ΚΑΘΟΡΙΣΜΟΥ ΤΩΝ ΟΡΙΩΝ ΤΟΥ 
ΑΙΓΙΑΛΟΥ ΚΑΙ ΠΑΡΑΛΙΑΣ (ΑΡΘΡΟ 3 ΚΑΙ ΑΡΘΡΟ 9 ΤΟΥ 
ν. 2971 Φ.Ε.Κ. 285/Α/19.12.2001) 

Για τον καθορισμό των ορίων του αιγιαλού που διενερ- 
γείται για πρώτη φορά στη παραλιακή περιοχή «Κόλπος 
Κάμπου», Δήμου Πάτμου, της Νήσου Πάτμου, του Νο¬ 
μού Δωδεκανήσου. 

Στη Ρόδο σήμερα στις 31-01-2017, οι υπογεγραμμένοι: 

1. Δημήτριος Μπελντέκος, ΔΕ Εφοριακός, υπάλληλος 
του Αυτοτελούς Γραφείου Δημόσιας Περιουσίας Δωδε¬ 
κανήσου, ως πρόεδρος. 

2. Παναγιώτης Τριανταφύλλας, ΠΕ Πολιτικός Μηχα¬ 
νικός, υπάλληλος του Αυτοτελούς Γραφείου Δημόσιας 
Περιουσίας Δωδεκανήσου, ως μέλος. 

3. Σιάρμπας Στυλιανός, Υποπλοίαρχος Λ.Σ., Λιμενάρχης 
Λιμεναρχείου Πάτμου, ως μέλος. 

4. Δέσποινα Λογιωτάτου, Αρχιτέκτων Μηχανικός, Προϊ- 
σταμένη της Υπηρεσίας Δόμησης του Δήμου Καλυμνίων, 
ως μέλος. 

5. Ευαγγελία Μανωλά, Αρχιτέκτων Μηχανικός, Ανα- 
πληρώτρια Προϊσταμένη Τμήματος Περιβάλλοντος και 
Χωρικού Σχεδιασμού Δωδεκανήσου της Αποκεντρωμέ¬ 
νης Διοίκησης Αιγαίου, ως μέλος. 

Χρέη γραμματέα στην επιτροπή άσκησε η εκ των με¬ 
λών αυτής, Φαρμακίδη Ζωή, ΠΕ Εφοριακός, υπάλληλος 
του Αυτοτελούς Γραφείου Δημόσιας Περιουσίας Δωδε¬ 
κανήσου. 

Οι ανωτέρω αποτελούν την επιτροπή καθορι¬ 
σμού των ορίων του αιγιαλού και της παραλίας η 
οποία συγκροτήθηκε κατόπιν της υπ' αριθμ. πρωτ. 
404/26-01-2017 πρόσκλησης του Προϊσταμένου της 
Περιφερειακής Δ/νσης Δημόσιας Περιουσίας Αιγαί¬ 
ου, όπως αυτή καθορίστηκε με την με αρ. πρωτ. οικ. 

33447/19-05-2015 απόφαση του Γενικού Γραμματέα 
της Αποκεντρωμένης Διοίκησης Αιγαίου, με την οποία 
καθορίστηκαν τα μέλη της εν λόγω επιτροπής στην 
Νομαρχία Δωδεκάνησου δυνάμει του άρθρου 3 του 
ν. 2971 (Φ.Ε.Κ. 285/τ.Α'/19-12-2001): Τα μέλη της πα¬ 
ρούσας επιτροπής Σιάρμπας Στυλιανός, Λιμενάρχης 
Λιμεναρχείου Πάτμου και Δέσποινα Λογιωτάτου, Προ- 
ϊσταμένη της Υπηρεσίας Δόμησης του Δήμου Καλυ- 
μνίων δεν παρέστησαν στην παρούσα επιτροπή, λόγω 
κωλύματος, αν και εκλήθησαν με έγγραφη πρόσκληση 
και κατά συνέπεια το παρόν πρακτικό δεν συνυπογρά¬ 
φεται από αυτά. 

Λαμβάνοντας υπόψη: 

1. Την από 31-10-2016 αίτηση του Δημήτριου Κων- 
σταντινίδη περί καθορισμού των ορίων του αιγιαλού 
και της παραλίας στην παραλιακή περιοχή «Κόλπος Κά¬ 
μπου», Δήμου Πάτμου, της Νήσου Πάτμου, του Νομού 
Δωδεκανήσου. 

2. Το τοπογραφικό, υψομετρικό διάγραμμα και κτη- 
ματογραφικό διάγραμμα το οποίο συντάχθηκε τον 
Οκτώβριο του 2016 από τον Χαράλαμπο Βαξεβανέρη, 
Τοπογράφο Μηχανικό, αποτελούμενο από μία πινακί¬ 
δα, κλίμακας 1:500,το οποίο ελέγχθηκε στις 03/11/2016 
από τον Χειράκη Ιωάννη, Αγρόν, και Τοπογράφο 
Μηχ/κό του Αυτοτελούς Γραφείου Δημόσια Περιου¬ 
σίας Δωδεκανήσου και θεωρήθηκε στις 15-05-2017 
ως προς την ακρίβεια της αποτύπωσης από τον Δη- 
μήτριο Κουλούκη, Προϊστάμενο του τμήματος Γ’ της 
Περιφερειακής Διεύθυνσης Δημόσιας Περιουσίας Αι¬ 
γαίου. 

3. Τις διατάξεις του ν. 2971/2001 «Αιγιαλός, παραλία και 
άλλες διατάξεις» όπως αυτός ισχύει και τον ν. 1337/1983 
καθώς και την προς αυτόν Δικαστηριακή και Διοικητική 
Νομολογία. 

4. Την από την επιτόπια μετάβαση σχηματισθείσα αντί¬ 
ληψη περί του πλάτους της βρέχόμενης ζώνης της ξηράς 
καθώς και τα στοιχεία καθορισμού αιγιαλού και παραλίας 
που προβλέπονται από το άρθρο 9 του ν.2971 /2001 και 
ειδικότερα: 

Α. Τη γεωμορφολογία του εδάφους για την οποία ανα¬ 
λυτικά αναφέρεται ότι: 

(1) . Η μορφολογία της ακτής που συνίσταται από κρο¬ 
καλοπαγή παραλία με μικρές γενικά κλίσεις. 

(2) .Της ακτής συνέχονται εκτάσεις με έδαφος γαιώδες. 
Οι εκτάσεις αυτές βρίσκονται εκτός σχεδίου, εκτός οικι¬ 
σμού και εκτός Ζώνης Οικιστικού Ελέγχου. 

(3) .Το φυσικό όριο βλάστησης συνίσταται από χαμηλή 
θαμνώδη φυσική βλάστηση και αρμυρίκια και έχει κατά 
το δυνατόν αποτυπωθεί επί του τοπογραφικού διαγράμ¬ 
ματος τη χρονική στιγμή της αποτύπωσης. 

Β. Το γεγονός ότι στην περιοχή δεν εντοπίστηκαν 
παράκτιοι φυσικοί πόροι. Με την έννοια φυσικοί πόροι 
νοείται το σύνολο των πρώτων υλών που προέρχονται 
από τη φύση, δηλαδή από το έδαφος, τα δάση, τα ύδατα, 
και αξιοποιούνται βιομηχανικώς. 

Γ. Τα πορίσματα από την εκτίμηση των μετεωρολογι¬ 
κών στοιχείων της περιοχής, ήτοι το γεγονός ότι στην 


περιοχή οι άνεμοι που επικρατούν στην περιοχή είναι 
κυρίως Ανατολικοί και Νοτιοανατολικοί. 

Η ένταση τους γενικά δεν είναι μεγάλη αλλά κατά πε¬ 
ρίπτωση είναι δυνατόν να φτάσει τα 6-7Β. 

Δ. Τη μορφολογία του πυθμένα, ο οποίος συνίσταται 
από άμμο κοντά στην ακτή, ενώ η κλίση του δεν είναι 
μεγάλη κυμαινόμενη γύρω στα 10 μέτρα βάθος σε 
απόσταση περίπου 500 μέτρων από την ακτή, όπως 
προκύπτει από την αυτοψία μακροσκοπικά, καθώς και 
το ότι σε περιοχές με μικρά βάθη και μικρές κλίσεις 
του βυθού, όπου η θραύση του κύματος και η εκτό¬ 
νωση της ενέργειας του γίνεται σε μεγάλη απόσταση 
από την ακτογραμμή, η επίδραση του κύματος στην 
ακτή είναι μικρή ενώ σε περιπτώσεις ακτών με μεγά¬ 
λες κλίσεις βυθού και μεγάλα βάθη κοντά στην ακτή 
όπου η θραύση των κυμάτων συντελείται κοντά στην 
ακτή ή ακόμη και πάνω σ' αυτή ο κυματισμός καλύ¬ 
πτει κατά κανόνα μεγάλο εύρος ακτής προκειμένου 
να εκτονωθεί. 

Ε. Τον τομέα ανάπτυξης κυματισμού σε σχέση με το 
μέτωπο της ακτής, ότι δηλαδή πρόκειται για ακτή με 
μικρό σχετικά ανάπτυγμα πελάγους, καθώς και το ότι 
μεγάλο ανάπτυγμα θαλάσσιας έκτασης συμβάλλει στη 
δημιουργία μεγαλύτερης έντασης κυματικού πεδίου σε 
σχέση με κλειστές θαλάσσιες περιοχές (όρμους ή κόλ¬ 
πους) που έχουν ίδια ένταση ανέμου. 

ΣΤ. Τη μη ύπαρξη εγκεκριμένων χωροταξικών κατευ¬ 
θύνσεων και χρήσεων γης που να επηρεάζουν την εξε¬ 
ταζόμενη παράκτια ζώνη. 

Ζ. Την ύπαρξη Κτηματολογίου και το γεγονός ότι τα 
όρια των Κ.Α.Ε.Κ. απεικονίζονται επί του τοπογραφικού 
διαγράμματος συσχετισμένα με την αποτύπωση. 

Η. Τη μη ύπαρξη ευπαθών οικοσυστημάτων και 
προστατευόμενων περιοχών στην εξεταζόμενη πε¬ 
ριοχή. 

Θ. Την ύπαρξη τεχνικών έργων - κατασκευασμάτων 
εντός του κοινοχρήστου χώρου της εξεταζόμενης πε¬ 
ριοχής. 

5. Η καθορισθείσα και χαραχθείσα επίτουπροαναφε- 
ρόμενου τοπογραφικού - υψομετρικού διαγράμματος 
οριογραμμή αιγιαλού, αποτελεί το όριο του μεγίστου 
πλην συνήθους χειμέριου κύματος, προσαυξημένο κατά 
12 μέτρα, σύμφωνα με τις διατάξεις του άρθρο 3 του 
Κ.Δ. 132/1929 που διατηρήθηκε σε ισχύ με το άρθρο 8 
του ν.510/1947 σε συνδυασμό με τις διατάξεις του άρ¬ 
θρου 26 του ν.2971/2001. 

6. Οριογραμμή Παραλίας χαράχθηκε σύμφωνα με τις 
διατάξεις του άρθρου 3 Κ.Δ. 132/1929, όπου η οριογραμ- 
μή του αιγιαλού δεν τέμνει τα προς την θάλασσα όρια 
των Κ.Α.Ε.Κ. 

7.0 καθορισμόςτων ορίων αιγιαλού και παραλίας στη 
θέση αυτή γίνεται για πρώτη φορά και προς εξυπηρέ¬ 
τηση των σκοπών που τάσσονται από τις διατάξεις του 
ν. 2971/01 "Αιγιαλός, παραλία και άλλες διατάξεις", απο¬ 
φασίζουμε: 

και καθορίζουμε επί του ως ανωτέρω τοπογραφικού 
διαγράμματος: 

α) Την οριογραμμή του αιγιαλού με ερυθρά συνεχή πολυγωνική γραμμή και στοιχεία κορυφών (Α1, Α2 ,Α3,..., 
Α15, Α16, Α17). 

β) Την οριογραμμή της παραλίας με κίτρινη μη συνεχή πολυγωνική γραμμή και στοιχεία κορυφών (Π 1, Π2, Π3, 
..., Π55, Π56, Π57). 

Η Επιτροπή 

Ο Πρόεδρος Τα παρόντα Μέλη 

Δ. ΜΠΕΛΝΤΕΚΟΣ 1. Π.ΤΡΙΑΝΤΑΦΥΛΛΑΣ 

2. Ε. ΜΑΝΩΛΑ 

